घरेलू उपचार आजमायें मेडिकेटेड ट्रीटमेंट कारण की खोज करें
साइट्रस फलों में विटामिन सी जिसे एस्कॉर्बिक (ascorbic) एसिड भी कहते हैं, की मात्रा बहुतायत में पाई जाती है | विटामिन सी स्की को बिना क्षति पहुंचाए उसकी ऊपरी परत को झडा देता है | इसका उपयोग करने के यहाँ कुछ तरीके दिए गये हैं:   थोडा रस निकालकर उसे अपनी स्किन पर थपथपाएं | सदियों से औरतें अपनी त्वचा का रंग हल्का करने के लिए सीधे ही नीम्बू के रस का उपयोग करती आ रही हैं लेकिन अगर आप चाहें तो संतरे, अंगूर के रस का भी उपयोग कर सकते हैं | फल को आधे टुकड़े में काटें और निचोड़कर एक कप या बाउल में रस निकालें | एक कॉटन बॉल के उपयोग से इसे अपने डार्क स्पॉट्स पर थपथपाएं | 20 मिनट तक लगा रहने दें और फिर धोकर साफ़ कर लें | दिन में एक या दो बार दोहराएँ | नीम्बू और शहद का एक फेस मास्क बनायें | आधे नीम्बू के रस में 2 छोटी चम्मच शहद मिलकर इसे लगायें और 30 मिनट तक लगा रहने दें और फिर धोकर साफ़ कर लें | एक साइट्रस फल का रस और मिल्क पाउडर का स्क्रब बनायें | एक छोटी चम्मच पानी प्रत्येक में, मिल्क पाउडर और आपके पसंदीदा साइट्रस या खट्टे फल के रस को मिलाये | मिलाकर एक नर्म पेस्ट बनायें और स्किन पर मालिश करें | फिर धोकर साफ़ कर लें | विटामिन ई एक प्रभावशाली एंटीऑक्सीडेंट है और यह क्षतिग्रस्त कोशिकाओं की मरम्मत करती है और नयी कोशिकाओं को मजबूती देने में मदद करती है | आप विटामिन ई का उपयोग एक प्रचलित उपचार के रूप में अकेले कर सकते हैं या इसके लाभों का भरपूर उपयोग करने के लिए विटामिन ई से भरपूर भोजन में भी ले सकते हैं |   ”प्रचलित उपचार”: डार्क स्पॉट्स पर विटामिन ई के तेल को सीधे ही मालिश करें | प्रतिदिन लगाने से आपके स्पॉट्स धुंधले पड़ जायेंगे | ”भोजन सम्बन्धी स्त्रोत”: अधिक विटामिन ई युक्त भोज्य पदार्थों को अपनी डाइट में शामिल करें जैसे: नट्स (बादाम, मूंगफली), सूरजमुखी के बीज, वीटजर्म आयल (wheatgerm oil) और सूखे अखरोट | पपीते में पपाइन (papain) एंजाइम पाया जाता है जो स्किन को एक्स्फोलियेट करने में मदद करता है और नयी कोशिकाओं की वृद्धि का मार्ग बनाता है | पपीते में विटामिन सी और विटामिन ई भी पाए जाते हैं जिससे डार्क स्पॉट्स तेज़ी से घटने लगते हैं | पपीता हरा होता है जबकि पपाइन अत्यधिक सान्द्र होता है लेकिन आप कच्चे फल का भी उपयोग कर सकते हैं | पपीते को छीलकर उसके बीज निकाल दें और इनमे से कोई एक उपाय अपनाएं:   पपीते का टुकड़ा काटकर इसे डार्क स्पॉट पर 20-30 मिनट तक लगाये रखें | उत्तम परिणाम के लिए, दिन में दो बार दोहराएँ | एक पपीते का फेसिअल मास्क बनायें | पपीते को छोटे टुकड़ों में काटें और मिक्सर में पीसकर एक स्मूथ पेस्ट बना लें और इसे अपने चेहरे और गले पर लगायें | 30 मिनट के लिए ऐसे ही छोड़ दें और उसके बाद धोकर साफ़ कर लें | एलोवेरा के पौधे के कई लाभ हैं | यह एक बेहतरीन माँइश्चराइजर है और सनबर्न को ठीक करने के लिए बहुत प्रभावशाली है | यह डार्क स्पॉट्स को कम करने में भी मदद करता है | अगर आपके घर पर एलोवेरा का पौधा है तो उसके एक छोटे हिस्से को तोड़कर, निचोड़कर उसका पल्प निकालें और उसे अपने हाथों पर लेकार सधे अपने डार्क स्पॉट्स पर लगायें | आप स्टोर्स पर एलो जेल को भी ढूंढ सकते हैं | शुद्ध एलोवेरा सबसे बेहतर होगा इसलिए ध्यान रखें कि 100 प्रतिशत एलोवेरा प्रोडक्ट ही खरीदें | प्याज़ में अम्लीय गुण होते हैं जो स्किन पर पाए जाने वाले डार्क स्पॉट्स को हल्का करते हैं | अगर आपके पास नीम्बू नहीं है तो प्याज़ का उपयोग लाभकारी साबित होता है | एक लाल प्याज़ को छीलें, चौकोर टुकड़ों में काटें और एक ब्लेंडर में पीसें | एक कॉटन बॉल की मदद से थोड़ी सी प्याज़ को अपने डार्क स्पॉट्स पर थपथपाएं और इसे 15 मिनट तक लगा रहने दें, उसके बाद धोकर साफ़ कर लें | अगर आपको सिर्फ एक या दो महीनों से ही डार्क स्पॉट्स हैं तो वे आपकी त्वचा की ऊपर की कुछ लेयर्स तक ही पाए जा सकते हैं | आप उन्हें अपने चेहरे से सरल रूप से एक्स्फोलियेट करके हटा सकते हैं | एक्स्फोलियेशन स्किन की सबसे ऊपरी परत को हटाकर नयी त्वचा की सतह लाने की प्रक्रिया है |   एक छोटे कणों वाले एक्स्फोलियेटिंग क्लीनजर को ढूंढें जो आपकी स्किन की ऊपरी परत को निकालने के लिए कोमलता से स्क्रब करे | आप खुद भी कच्ची बादाम या ओटमील को अपने नियमित प्रयोग किये जाने वाले क्लीनजर में मिलाकर अपना क्लीनजर बना सकते हैं | इसे डार्क स्पॉट्स पर घुमावदार गति में लगायें | इलेक्ट्रिक एक्स्फोलियेटर्स जैसे क्लेरिसोनिक डिग (clarisonic dig) आपके मानक एक्स्फोलियेटिंग क्लीनजर की तुलना में थोडा अधिक गहराई तक काम करता है | ये कोमलता से आपके चेहरे से मृत त्वचा की कोशिकाओं को खुरचकर अपना काम करता है | ये डॉक्टर के द्वारा पर्चे पर लिखने पर या काउंटर से लेने पर दोनों ही रूप में उपलब्ध होते हैं | इनमे अल्फा हाइड्रोक्सी एसिड (alpha hydroxy acid), बीटा हाइड्रोक्सी एसिड (beta hydroxy acid) या रेटिनॉल पाए जाते हैं | इन विभिन प्रकार के एसिड्स को लगाने से डेड स्किन सेल्स की ऊपरी लेयर हट जाती है और नयी सेल्स या कोशिकाएं निकलने लगती हैं जिससे त्वचा पुनर्जीवित हो जाती है | इन उपचारों के उपयोग से सभी प्रकार के हाइपर पिगमेंटेशन का इलाज़ किया जा सकता है |   अल्फा हाइड्रोक्सी एसिड्स में शामिल हैं ग्लाइकोलिक एसिड (glycolic acid), मेंडेलिक एसिड (mandelic acid), सिट्रिक एसिड, लैक्टिक एसिड (lactic acid) और अन्य | ये एसिड्स अधिकतर उत्पादन के द्वारा या अन्य भोज्य उत्पादों से मिलते हैं | ये प्रभावी रूप से स्किन को एक्स्फोलियेट करते हैं लेकिन ये संवेदनशील स्किन वाले लोगों के लिए पर्याप्त कोमल भी होते हैं | अल्फा हाइड्रोक्सी एसिड सीरम, क्रीम, माँश्चराइजर और पील्स के रूप में पाए जा सकते हैं | बीटा हाइड्रोक्सी एसिड को सैलिसिलिक एसिड (salicylic acid) के नाम से भी जाना जाता है | यह काउन्टर पर मिलने वाली मुहांसों की दवाओं और त्वचा उपचारों की सामान्य सामग्री है | इसकी क्रीम, सीरम, क्लीनजर या पील लगाये जा सकता है | रेटिनोइक एसिड को ट्रेटीनोइन (tretinoin) या रेटिन-ए के नाम से भी जाना जाता है | रेटिनोइक एसिड विटामिन ए का एक रूप है | यह डार्क स्पॉट्स और मुहांसों के लिए बहुत प्रभावी उपचार है | यह डॉक्टर के द्वारा लिखी गयी क्रीम और जेल के रूप में उपलब्ध होता है | आप प्रचलित मेडिकेटेड प्रोडक्ट्स को भी ले सकते हैं लेकिन ऐसे प्रोडक्ट को चुनिए जिनमे हाइड्रोक्बीनॉन (hydroquinone), खीरा, सोया, कोज़िक एसिड (kojic acid), कैल्शियम, अज़ेलैक एसिड (azelaic acid) या अर्बुटिन (arbutin) का संयोजन पाया जाये | अगर सतही उपचार से डार्क स्पॉट्स धुंधले न हों तो आप केमिकल पील के बारे में सोच सकते हैं | केमिकल पील सचमुच स्किन की ऊपरी परत को हटा देती है | अधिकतर इनमे ऊपर बताये गये एसिड उच्च सांद्रता में पाए जाते हैं | इन्हें शक्ति के तीन स्तरों में वर्गीकृत किया गया है: हलके, मध्यम और गहरे |  हल्के केमिकल पील में सामान्यतः शामिल हैं अल्फा हाइड्रोक्सी एसिड्स | ग्लाइकोलिक एसिड और लैक्टिक एसिड इनकी सामान्य सामग्री हैं | इन्हें डार्क स्पॉट्स के लिए सबसे प्रभावशाली पील्स (peels) के रूप में जाना जाता है | मध्यम केमिकल पील्स में शामिल हैं टीसीए या ट्राईक्लोरोएसिटिक एसिड (trichloroacetic acid) | कई लोग धूप से होने वाली क्षति के कारण होने वाले डार्क स्पॉट्स के लिए इसकी सिफारिश करते हैं | सर्वोत्तम परिणाम पाने के लिए, सामान्यतः इसे स्पॉट्स के पर्याप्त रूप से धुंधले होने तक प्रत्येक दो सप्ताह में दोहराएँ | यह पील्स सामान्यतः अधिक सांवले या काले लोगों के लिए नहीं हैं क्योंकि इसके कारण उनमे स्किन ठीक होने के बाद और अधिक डार्क स्पॉट्स दिखाई दे सकते हैं | गहरे केमिकल पील में फिनॉल या कार्बोलिक एसिड (carbolic acid) एक सक्रीय सामग्री के रूप में पाया जाता है | इनका उपयोग अधिकतर गहरी झुर्रियों में किया जाता है लेकिन गंभीर रूप से धूप से होने वाली स्किन की क्षति को सही करने के लिए भी ये उपयोगी हैं | फिनॉल पील बहुत तेज़ होती है और इस कार्य को एनेस्थीसिया देकर संपन्न किया जाता है | इससे स्किन के ठीक होने  के परिणाम दिखने में कई महीने लग सकते हैं | यह एक ऐसी विधि है जिसमे आपकी स्किन के डार्क स्पॉट्स का “समूल नाश” करने के लिए बहुत बारीक क्रिस्टल्स का उपयोग किया जाता है |  हटाई गयी स्किन के स्थान पर एक नयी, ताज़ी स्किन की लेयर वृद्धि करती है | यह उपचार सामान्यतः महीने में एक बार कराया जाता है और इसमें कई महीने लग जाते हैं |  एक अनुभवी प्रैक्टिशनर को खोजें | गलत तरीके से इसे करने पर स्किन में उत्तेजना हो सकती है, और स्किन की विवर्णता बदतर हो सकती है | लेज़र ट्रीटमेंट को इंटेंस पल्सड लाइट थेरेपी (intense pulsed light or ipl therapy) भी कहा जाता है जिसमें डार्क स्पॉट्स उत्पन्न करने वाले मेलेनिन को तेज़ प्रकाश पुंज से नष्ट किया जाता है | पिगमेंटेड जगह प्रकाश को अवशोषित कर लेती है और उसे बिखेर या वाष्पीकृत कर देती है | आपका शरीर एक पपड़ी का निर्माण करके और नयी, ताज़ी, बिना पिगमेंट वाली स्किन की उस जगह पर वृद्धि करके स्पॉट्स को भर देता है | लेज़र ट्रीटमेंट बहुत प्रभावशाली है लेकिन यह बहुत महंगा होता है और पीड़ादायक भी हो सकता है |   जब स्पॉट्स काफी लम्बे समय से उपस्थित हों तब सामान्यतः लेज़र ट्रीटमेंट सबसे अच्छा विकल्प होता है | अगर आप बहुत गोरे हैं तो स्पॉट्स पूरी तरह से दूर करने में 4 से 5 लेज़र ट्रीटमेंट की ज़रूरत हो सकती है | चूँकि डार्क स्पॉट्स होने के कई कारण हो सकते हैं, इसलिए इनके विभिन्न प्रकारों को जानने से इनसे छुटकारा पाने के रास्ते खोजने के लिए आपको एक सही शुरुआत मिलेगी | यहाँ तीन अलग-अलग प्रकार के हाइपरपिगमेंटेशन दिए गये हैं:  ”लेन्टिजिंस (lentigines)”: ये डार्क स्पॉट्स सूर्य की अल्ट्रा वायलेट किरणों के संपर्क में आने के कारण होते हैं | 60 वर्ष से अधिक आयु वाले 90 प्रतिशत लोगों में ये पाए जाते हैं लेकिन कई युवा पुरुष और महिलाओं में भी धूप से सम्बंधित डार्क स्पॉट्स देखे गये हैं | इन स्पॉट्स के फैलने का कोई विशेष पैटर्न नहीं होता है | ”मेलास्मा (melasma)”: इस प्रकार के डार्क स्पॉट्स हार्मोन्स के उतार-चढ़ाव के कारण होते हैं | महिलाओं में उनके हार्मोन्स के प्रवाह के समय में जैसे गर्भावस्था या रजोनिवृत्ति (menopause) के समय में गालों पर बड़े धब्बे देखे जा सकते हैं | ये परिवार नियोजन की गोलियों और हार्मोन थेरेपी के उपचार के प्रतिकूल प्रभाव के रूप में भी होते हैं | मेलास्मा अक्सर थाइरोइड रोग के परिणामस्वरूप भी हो सकते हैं | पोस्ट-इन्फ्लेमेटरी (post-inflammatory) हाइपर पिगमेंटेशन (PIH)”: ये डार्क स्पॉट्स अधिकतर त्वचा पर घाव होने के परिणामस्वरूप होते हैं जो सोरायसिस, जलने, मुहांसे या विशेष स्किन केयर उपचारों जो त्वचा पर सख्त हों, के कारण हो सकते हैं | एक बार यह जान लेने पर कि आपको किस प्रकार के डार्क स्पॉट हुए हैं, आप उपचार को चुनने और अधिक डार्क स्पॉट्स के दिखने को रोकने के लिए जीवनशैली में बदलाव करना शुरू करने में सक्षम हो सकेंगे | अपने डार्क स्पॉट के पीछे के कारण को जानने के लिए खुद से ये सवाल करें:  क्या आप बार-बार टैनिंग बेड्स (tanning beds) का उपयोग करते हैं या धूप में जाने पर आपकी त्वचा गहरे भूरे रंग की या टैन (tan) हो जाती है ? अगर आप तेज़ धूप के संपर्क में रहते हैं और सनस्क्रीन का अधिक उपयोग नहीं करते तो आपको डार्क स्पॉट्स हो सकते हैं | स्थानीय उपचारों और धूप के संपर्क में न आने से इस प्रकार के हाइपर पिगमेंटेशन से छुटकारा पाया जा सकता है | क्या वर्तमान समय में आप किसी व्याधि से ग्रसित हैं जिसके लिए आप दवाइयां ले रहे हैं ? क्या आप गर्भवती हैं, बर्थ कंट्रोल पिल्स  का प्रयोग करती हैं या हार्मोन थेरेपी ले रही हैं ? अगर ऐसा है तो आपको मेलेनोमा होने की सम्भावना है | इसका उपचार करना मुश्किल हो सकता है लेकिन यहाँ कुछ विशेष विधियाँ दी गयी हैं जिनसे आप फर्क देख सकते हैं | क्या आपको गंभीर प्रकार के मुहांसे, प्लास्टिक सर्जरी या अन्य लम्बे समय तक रहने वाली त्वचा की कोई बीमारी थी ? ऐसा है तो आपको पोस्ट इंफ्लेमेटरी हाइपर पिगमेंटेशन हो सकता है जो स्थानीय उपचारों से ठीक किया जा सकता है | डर्मेटोलॉजिस्ट आपके डार्क स्पॉट्स के कारण को जानने के लिए आपकी स्किन को करीब से देखने के लिए एक मैग्नीफाइंग लैंप (magnifying lamp) का उपयोग करेंगे | साथ ही, एक शारीरिक परिक्षण करने के लिए, डॉक्टर आपसे आपकी जीवनशैली के बारे में कई सवाल पूछेंगे जिससे डायग्नोसिस करने में मदद मिलेगी | डर्मेटोलॉजिस्ट आपके मौजूदा डार्क स्पॉट्स तथा और अधिक स्पॉट्स दिखने से रोकने के लिए आपको सर्वोत्तम प्रकार के उपचार की सलाह देंगे |   हालाँकि, हाइपरपिगमेंटेशन एक सामान्य स्थिति है जिसका उपचार करने के लिए कई लोग प्रयास करते हैं और बाज़ार में ऐसे कई प्रोडक्ट्स और उपचार भी उपलब्ध हैं जो तेज़ी से डार्क स्पॉट दूर करने का दावा करते हैं | डर्मेटोलॉजिस्ट से पूछें कि प्रोडक्ट्स की कौन सी सामग्री आपके डार्क स्पॉट्स पर काम करेगी और कौन सी नहीं |  हर साल नियमित रूप से पूरे शरीर का परीक्षण कराना स्किन कैंसर को उसकी विकसित स्थिति में पहुँचने के पहले पकड़ने का एक महत्वपूर्ण तरीका है | अंत में, आपके एक या ज्यादा डार्क स्पॉट्स के पीछे एक प्रभावी मानक के रूप में छिपे मेलेनोमा या अन्य प्रकार के स्किन कैंसर के इलाज़ की नौबत न आ पाए इसलिए यह ज़रूरी है |
अपनी स्किन पर खट्टे फल मलें: विटामिन ई का प्रयोग करें: पपीते के एक टुकड़े का उपयोग करें: एलोवेरा लगायें: प्याज़ का प्रयोग करें: हाथ से एक्स्फोलियेशन (exfoliation) करके शुरुआत करें: प्रचलित एसिड ट्रीटमेंट का उपयोग करें: केमिकल पील के बारे में सोचें: माइक्रोडर्माब्रेसन (microdermabrasion) कराएँ: लेज़र ट्रीटमेंट करवाएं: विभिन्न प्रकार के डार्क स्पॉट्स के बारे में जानें: अपने डार्क स्पॉट्स के कारण को खोजें: डायग्नोसिस (diagnosis) के लिए एक डर्मेटोलॉजिस्ट को दिखाएँ:
https://www.wikihow.com/Get-Rid-of-Dark-Spots-on-Your-Face https://www.wikihow.com/Get-Rid-of-Dark-Spots-on-Your-Face https://www.wikihow.com/Get-Rid-of-Dark-Spots-on-Your-Face
Trying Home Remedies Using Proven Treatments Finding the Cause